CELEX: 32022D0181
Language: el
Date: 2022-02-09 00:00:00
Title: Εκτελεστική απόφαση (ΕΕ) 2022/181 της Επιτροπής της 9ης Φεβρουαρίου 2022 για την τροποποίηση της εκτελεστικής απόφασης (ΕΕ) 2021/260 όσον αφορά ορισμένες μετακινήσεις, μεταξύ κρατών μελών ή τμημάτων αυτών, υδρόβιων ζώων που υπόκεινται σε εθνικά μέτρα, και του παραρτήματος I της εν λόγω απόφασης όσον αφορά το καθεστώς νόσου της Ιρλανδίας ως προς τον ερπητοϊό των στρειδιών - 1 μvar (OsHV-1 μvar) (Κείμενο που παρουσιάζει ενδιαφέρον για τον ΕΟΧ)

10.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 29/40
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/181 ΤΗΣ ΕΠΙΤΡΟΠΗΣ
         της 9ης Φεβρουαρίου 2022
         για την τροποποίηση της εκτελεστικής απόφασης (ΕΕ) 2021/260 όσον αφορά ορισμένες μετακινήσεις, μεταξύ κρατών μελών ή τμημάτων αυτών, υδρόβιων ζώων που υπόκεινται σε εθνικά μέτρα, και του παραρτήματος I της εν λόγω απόφασης όσον αφορά το καθεστώς νόσου της Ιρλανδίας ως προς τον ερπητοϊό των στρειδιών - 1 μvar (OsHV-1 μvar)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 226 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση (ΕΕ) 2021/260 της Επιτροπής (2) θεσπίζει καταλόγους κρατών μελών και τμημάτων τους που θεωρούνται απαλλαγμένα από ορισμένες νόσους των υδρόβιων ζώων, οι οποίες δεν απαριθμούνται στο άρθρο 9 παράγραφος 1 στοιχείο δ) του κανονισμού (ΕΕ) 2016/429, ή που υπόκεινται σε πρόγραμμα εκρίζωσης των εν λόγω νόσων.
                  
               
                     (2)
                  
                  
                     Ειδικότερα, το άρθρο 4 της εκτελεστικής απόφασης (ΕΕ) 2021/260 καθορίζει τους όρους υπό τους οποίους τα υδρόβια ζώα που ανήκουν σε είδη ευπαθή στις εν λόγω νόσους μπορούν να μετακινούνται προς κράτη μέλη ή τμήματα αυτών, συμπεριλαμβανομένης της απαίτησης τα εν λόγω ζώα να κατάγονται από κράτος μέλος ή τμήμα αυτού, το οποίο είναι καταγεγραμμένο στους πίνακες ως απαλλαγμένο από τις εν λόγω νόσους.
                  
               
                     (3)
                  
                  
                     Ωστόσο, τα πρότυπα του Παγκόσμιου Οργανισμού για την Υγεία των Ζώων (OIE) (3) και η πρακτική εμπειρία δείχνουν ότι δεν είναι πάντοτε απαραίτητο, όσον αφορά την υγεία των ζώων, τα ζώντα υδρόβια ζώα και οι γαμέτες τους να κατάγονται από περιοχή απαλλαγμένη από νόσους, εάν προορίζονται για περιοχή που είναι ήδη απαλλαγμένη από ασθένειες ή υπόκειται σε πρόγραμμα εκρίζωσης. Σε ορισμένες περιπτώσεις και όσον αφορά ορισμένες νόσους, η καραντίνα υδρόβιων ζώων σε εγκατάσταση υδατοκαλλιέργειας η οποία έχει εγκριθεί σύμφωνα με τον κατ’ εξουσιοδότηση κανονισμό (ΕΕ) 2020/691 της Επιτροπής (4), η απολύμανση αυγών ή η διατήρηση υδρόβιων ζώων σε νερό ορισμένης αλατότητας υπό καθορισμένες συνθήκες μπορεί να αρκεί για τον μετριασμό του κινδύνου εκδήλωσης νόσου.
                  
               
                     (4)
                  
                  
                     Ως εκ τούτου, είναι σκόπιμο να τροποποιηθεί η εκτελεστική απόφαση (ΕΕ) 2021/260 ώστε να ληφθούν υπόψη τα εν λόγω μέτρα μετριασμού του κινδύνου με σκοπό να διευκολυνθεί το ασφαλές εμπόριο των εν λόγω εμπορευμάτων.
                  
               
                     (5)
                  
                  
                     Επιπλέον, η Ιρλανδία υπέβαλε στην Επιτροπή αίτημα για τη διαγραφή της καταχώρισης «Διαμέρισμα 5: Bertraghboy και Galway Bays» από τον κατάλογο των διαμερισμάτων που είναι απαλλαγμένα από τον ερπητοϊό των στρειδιών - 1 μvar (OsHV-1 μvar) στην Ιρλανδία και την τροποποίηση του παραρτήματος I της εκτελεστικής απόφασης (ΕΕ) 2021/260 αναλόγως. Το εν λόγω αίτημα υποβλήθηκε για εμπορικούς λόγους και όχι ως αποτέλεσμα έξαρσης νόσου.
                  
               
                     (6)
                  
                  
                     Ως εκ τούτου, η εκτελεστική απόφαση (ΕΕ) 2021/260 θα πρέπει να τροποποιηθεί αναλόγως.
                  
               
                     (7)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2021/260 τροποποιείται ως εξής:
            
                        1.
                     
                     
                        Το άρθρο 4 αντικαθίσταται από το ακόλουθο κείμενο:
                        
                           «Άρθρο 4
                           Μετακινήσεις υδρόβιων ζώων ευπαθών ειδών που υπόκεινται σε εθνικά μέτρα, συμπεριλαμβανομένων προγραμμάτων εκρίζωσης, μεταξύ κρατών μελών ή τμημάτων τους
                           
                              1.   Τα υδρόβια ζώα που ανήκουν σε είδη ευπαθή σε μια συγκεκριμένη νόσο τα οποία ορίζονται στη δεύτερη στήλη του παραρτήματος III μετακινούνται προς κράτη μέλη ή τμήματα αυτών που απαριθμούνται στη δεύτερη και τέταρτη στήλη των πινάκων των παραρτημάτων I ή ΙΙ μόνον εάν:
                              
                                          α)
                                       
                                       
                                          κατάγονται από κράτος μέλος ή τμήμα αυτού, το οποίο περιλαμβάνεται στη δεύτερη και τέταρτη στήλη του πίνακα του παραρτήματος I ως απαλλαγμένο από τη συγκεκριμένη νόσο·
                                       
                                    
                                          β)
                                       
                                       
                                          συνοδεύονται από επίσημο πιστοποιητικό που εκδίδεται από την αρμόδια αρχή του κράτους μέλους καταγωγής, το οποίο συντάσσεται σύμφωνα με κατάλληλο υπόδειγμα πιστοποιητικού υγείας των ζώων που παρατίθεται στα κεφάλαια 1, 2, 3 ή 5 του παραρτήματος I του εκτελεστικού κανονισμού (ΕΕ) 2020/2236 της Επιτροπής (5), στο οποίο προσδιορίζονται οι εγγυήσεις σχετικά με τα συγκεκριμένα εθνικά μέτρα.
                                       
                                    
                           
                              2.   Κατά παρέκκλιση από την παράγραφο 1 στοιχείο α), τα υδρόβια ζώα που ανήκουν σε είδη ευπαθή σε μια συγκεκριμένη νόσο τα οποία απαριθμούνται στη δεύτερη στήλη του παραρτήματος III μπορούν να μετακινηθούν προς κράτη μέλη ή τμήματα αυτών που απαριθμούνται στη δεύτερη και τέταρτη στήλη των πινάκων των παραρτημάτων I ή ΙΙ, εάν:
                              
                                          α)
                                       
                                       
                                          στην περίπτωση άγριων υδρόβιων ζώων, έχουν υποβληθεί σε καραντίνα σε εγκατάσταση υδατοκαλλιέργειας η οποία έχει εγκριθεί σύμφωνα με το άρθρο 15 του κατ’ εξουσιοδότηση κανονισμού (ΕΕ) 2020/691 (*1)·
                                       
                                    
                                          β)
                                       
                                       
                                          στην περίπτωση κρατών μελών ή τμημάτων αυτών που υπόκεινται σε εθνικά μέτρα για τη λοίμωξη από Gyrodactylus salaris:
                                          
                                                      i)
                                                   
                                                   
                                                      αμέσως πριν από τη μετακίνηση, τα υδρόβια ζώα έχουν διατηρηθεί υπό τις συνθήκες που καθορίζονται στο κεφάλαιο 10.3 άρθρο 10.3.8 σημείο 2 του κώδικα υγείας υδρόβιων ζώων του Παγκόσμιου Οργανισμού για την Υγεία των Ζώων (OIE) (*2)·
                                                   
                                                
                                                      ii)
                                                   
                                                   
                                                      τα αυγά ψαριών έχουν απολυμανθεί και στη συνέχεια διατηρηθεί υπό τις συνθήκες που καθορίζονται στο κεφάλαιο 10.3 άρθρο 10.3.8 σημείο 3 του κώδικα υγείας υδρόβιων ζώων του OIE.
                                                   
                                                
                                    
                        
                        
                           (*1)  Κατ’ εξουσιοδότηση κανονισμός (ΕΕ) 2020/691 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για τις εγκαταστάσεις υδατοκαλλιέργειας και τους μεταφορείς υδρόβιων ζώων (ΕΕ L 174 της 3.6.2020, σ. 345)."
                        
                        
                           (*2)  Κώδικας υγείας υδρόβιων ζώων του OIE, 2021, 23η έκδοση.»"
                        
                     
                  
                        2.
                     
                     
                        Στο παράρτημα I, στη σειρά που αναφέρεται στον ερπητοϊό των στρειδιών - 1 μνar (OsHV-1 μνar), η καταχώριση για την Ιρλανδία αντικαθίσταται από το κείμενο που παρατίθεται στο παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 9 Φεβρουαρίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 84 της 31.3.2016, σ. 1.
         
            (2)  Εκτελεστική απόφαση (ΕΕ) 2021/260 της Επιτροπής, της 11ης Φεβρουαρίου 2021, για την έγκριση εθνικών μέτρων που έχουν σχεδιαστεί για τον περιορισμό των επιπτώσεων ορισμένων νόσων των υδρόβιων ζώων σύμφωνα με το άρθρο 226 παράγραφος 3 του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου και για την κατάργηση της απόφασης 2010/221/ΕΕ της Επιτροπής (ΕΕ L 59 της 19.2.2021, σ. 1).
         
            (3)  Κώδικας υγείας υδρόβιων ζώων του OIE, 2021, 23η έκδοση.
         
            (4)  Κατ’ εξουσιοδότηση κανονισμός (ΕΕ) 2020/691 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για τις εγκαταστάσεις υδατοκαλλιέργειας και τους μεταφορείς υδρόβιων ζώων (ΕΕ L 174 της 3.6.2020, σ. 345).
         
            (5)  Εκτελεστικός κανονισμός (ΕΕ) 2020/2236 της Επιτροπής, της 16ης Δεκεμβρίου 2020, για τη θέσπιση κανόνων σχετικά με την εφαρμογή των κανονισμών του Ευρωπαϊκού Κοινοβουλίου και του Συμβουλίου (ΕΕ) 2016/429 και (ΕΕ) 2017/625 όσον αφορά τα υποδείγματα πιστοποιητικών υγείας των ζώων για την είσοδο στην Ένωση και για τις ενδοενωσιακές μετακινήσεις φορτίων υδρόβιων ζώων και ορισμένων προϊόντων ζωικής προέλευσης από υδρόβια ζώα και την επίσημη πιστοποίηση με τέτοια πιστοποιητικά, και για την κατάργηση του κανονισμού (ΕΚ) αριθ. 1251/2008 (ΕΕ L 442 της 30.12.2020, σ. 410).
      
      
         
            ΠΑΡΑΡΤΗΜΑ
            
               
                           «Ερπητοϊός των στρειδιών - 1 μνar (OsHV-1 μνar)
                        
                        
                           Ιρλανδία
                        
                        
                           IE
                        
                        
                           Διαμέρισμα 1: Sheephaven Bay
                           Διαμέρισμα 3: Killala Bay, Broadhaven Bay και Blacksod Bay
                           Διαμέρισμα 4: Streamstown Bay
                           Διαμέρισμα A: Εκκολαπτήριο Tralee Bay»